
Návrh uznesenia Európskeho parlamentu o vymenovaní výkonnej riaditeľky Európskeho orgánu dohľadu (Európskeho orgánu pre cenné papiere a trhy)

Európsky parlament,
–
so zreteľom na list Európskeho orgánu dohľadu (Európskeho orgánu pre cenné papiere a trhy) z 28. februára 2011,

–
so zreteľom na článok 51 ods. 2 nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy)
,

–
so zreteľom na skutočnosť, že Výbor pre hospodárske a menové veci si vypočul na svojej schôdzi 17. marca 2011 kandidátku, ktorú vybrala dozorná rada Európskeho orgánu dohľadu (Európskeho orgánu pre cenné papiere a trhy),

–
so zreteľom na článok 120 rokovacieho poriadku,
A.
keďže Verena Ross spĺňa kritéria uvedené v článku 51 ods. 2 nariadenia (EÚ) č. 1095/2010,

1.
schvaľuje vymenovanie Vereny Rossovej za výkonnú riaditeľku Európskeho orgánu dohľadu (Európskeho orgánu pre cenné papiere a trhy);

2.
poveruje svojho predsedu, aby postúpil toto uznesenie Európskemu orgánu dohľadu (Európskemu orgánu pre cenné papiere a trhy).

� Ú. v. EÚ L 331, 15.12.2010, s. 84.

